NaiveNeuron/SloPal huggingface dataset:
Petrík, Simona, poslankyňa NR SR (2023-12-18):
Ďakujem veľmi pekne vám všetkým, kolegyne a kolegovia, za aj podporu môjho príspevku, ale takisto aj za vaše miestami veľmi trefné, miestami vtipné, ale v prvom rade vecné príspevky. Ja by som veľmi ocenila, keby takto vecne vedeli diskutovať aj tu prítomní páni ministri, ktorí tu sedia, namiesto toho, aby si ťukali do telefónov alebo smalltalkovali so svojimi straníckymi kolegami alebo aktuálne teraz sami so sebou. Myslím si, že by sme ocenili, keby reagovali na to, o čom sa tu rozprávame. Ale ja budem teda pre krátkosť času reagovať najmä na tú tému tej morálky, lebo hej, asi aj ja som sa zaradila na tú stranu tej idealistky ako ty, Ondrej, a dokonca mám napísané skoro to isté v reakcii, čo si spomenul, že čím to je, že teda tá politická kultúra na Slovensku je úplne iná ako aktuálne aj v iných, iných, v množstve demokratických krajín, že teda morálka a pozitívny príklad ako keby bol iba nejaký imaginárny názov, a pritom v iných krajinách je to realitou. Je to realitou, že keď niekto zlyhá charakterovo, tak skrátka odstúpi. U nás je to ako keby trápne to urobiť. A čím to je? Myslím si, že to je pretrvávajúcou kultúrou „našich ľudí“ a takisto pretrvávajúcou nadradenosťou ľudí, ktorí majú moc a myslia si, že keď ju teraz mám, tak môžem všetko. Ja som asi bola naivná, keď som hovorila o tej morálke a citovala tie citáty a dúfala som, že sa možno, keď budú počuť naši vládni predstavitelia tieto príklady, že sa možno aspoň niečo v nich pohne, ale, samozrejme, že asi som naozaj naivná. Ale verím, že minimálne niečo sa pohne v ľuďoch, ktorí možno pozerajú alebo počúvajú túto rozpravu, a už týchto ľudí viac voliť nebudú. Ďakujem. (Potlesk.)
Klus, Martin, poslanec NR SR (2018-11-28):
Ďakujem pekne za všetky faktické poznámky. Dovolím si zareagovať na niektoré z nich. Martin Poliačik hovorí, že by sme si nemali brať príklad z iných krajín, ako je Česká republika, Maďarsko alebo Poľsko. On dobre vie, že patrím k veľkým kritikom týchto, týchto krajín, obzvlášť amerického prezidenta Donalda Trumpa, ale takisto Viktora Orbána alebo českého prezidenta Zemana a aj tej podivnej koalície, ktorú v Českej republike majú. Ale ja v tejto chvíli nesúdim to, kto to hovorí, ale predstavoval som to, čo hovorí, a to je v tejto chvíli veľmi podstatné, pretože ako napríklad Česká republika úplne jasne pomenovala, že v tomto dokumente chýba jasné stanovisko, že nelegálna migrácia je nežiaduca. My ju dopĺňame. Takže z tohto uhla pohľadu je veľmi dôležité, aby sme sa rozprávali o obsahu, nie o forme, a to isté sa dá potom povedať aj o tom, že tie námietky sú zbytočné. No, nie je to celkom tak. Je tam viac ako 5-hodinový priestor, ak si dobre pamätám podľa plánu tej konferencie, kde sa budú tie námietky preberať, pokiaľ ich niekto vznesie, a ja predpokladám, že to bude podobne ako v prípade napríklad mítingov COSAC, na ktorých sa pravidelne zúčastňujem, kde sa čítajú listy zhodou okolností krajín, ktoré tam nie sú prítomné a ktoré vznesú napríklad nejaké námietky alebo čo i len pozdrav. Takže verím tomu, že aj v tomto prípade to tak bude. A ja by som v tejto súvislosti chcel pripomenúť, že v našom uznesení sa nepíše nič o pošte. To som dal ako jeden z príkladov. Je tu napísané doslova: na medzivládnu konferenciu, ktorá sa koná v Marrákeši 10. – 11. decembra 2018, doručila písomné výhrady ku Globálnemu rámcu o bezpečnej, riadenej migrácii a tak ďalej. Nájdime spôsob, ako doručila, tak aby bolo jasné, že sa zároveň neprihlasujeme k rámcu ako celku. Práve preto som žiadal tú komplexnú právnu analýzu, ktorú sme nedostali. Ďakujem pekne.
Laurenčík, Milan, podpredseda NR SR (2021-02-04):
Prezentujme sa a hlasujme o pozmeňovacích bodoch 5 a 6 pozmeňujúceho návrhu pána poslanca Viskupiča. (Hlasovanie.) Prítomných 121, za 78, proti 27, zdržalo sa 16, hlasovali všetci. Konštatujem, že sme schválili aj body 5 a 6 pozmeňujúceho návrhu pána poslanca Viskupiča. Nech sa páči, ďalšie návrhy.
Raši, Richard, poslanec NR SR (2018-02-01):
Ďakujem pekne. Vážený pán predseda Národnej rady, ctené dámy poslankyne, vážení páni poslanci, na základe poverenia mandátového a imunitného výboru zo dňa 31. januára predkladám Národnej rade Slovenskej republiky informáciu o nastúpení náhradníka na zaniknutý mandát poslanca Národnej rady. Národná rada Slovenskej republiky uznesením č. 1044 z 30. januára 2018 zobrala na vedomie, že poslanec Národnej rady Slovenskej republiky Juraj Droba sa vzdal mandátu poslanca Národnej rady Slovenskej republiky a mandát Juraja Drobu zaniká dňom jeho osobného vyhlásenia o vzdaní sa mandátu poslanca na schôdzi Národnej rady Slovenskej republiky 30. januára 2018. Predseda Národnej rady svojím rozhodnutím č. 879 z 31. januára 2018 vyhlásil nastúpenie náhradníka: na zaniknutý mandát poslanca Národnej rady Juraja Drobu nastupuje za politickú stranu Sloboda a Solidarita náhradník Radoslav Pavelka, narodený 23. augusta 1973, bytom Nitra. Mandátový a imunitný výbor Národnej rady Slovenskej republiky na základe rozhodnutia preskúmal obdržanie podmienok nastúpenia náhradníka a dovoľte, a podávam vám informáciu o nastúpení náhradníka na zaniknutý mandát. Ctené dámy, vážení páni, dovoľte, aby som vám prečítal návrh uznesenia Národnej rady Slovenskej republiky z 1. februára 2018, o ktorom budeme hlasovať. Je to uznesenie k informácii Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslanca Národnej rady Slovenskej republiky. Národná rada Slovenskej republiky berie na vedomie: 1. podľa § 2 ods. 3 písm. e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že mandát poslanca Národnej rady Slovenskej republiky Juraja Drobu zaniká podľa čl. 81 a písm. b) Ústavy Slovenskej republiky na základe jeho osobného vyhlásenia o vzdaní sa mandátu poslanca Národnej rady Slovenskej republiky na schôdzi Národnej rady Slovenskej republiky 30. januára 2018; 2. že podľa § 71 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a § 10 ods. 1 a 2 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predseda Národnej rady Slovenskej republiky rozhodnutím č. 879 z 31. januára 2018 vyhlásil nastúpenie náhradníka. Na zaniknutý mandát poslanca Národnej rady Slovenskej republiky Juraja Drobu za stranu Sloboda a Solidarita nastupuje dňom 31. januára 2018 podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 5. marca 2016, za stranu Sloboda a Solidarita náhradník Radoslav Pavelka, narodený 23. augusta 1973, bytom Nitra; 3. informáciu Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslanca Národnej rady Slovenskej republiky. Ďakujem pekne, skončil som.
Lehotský, Tomáš, poslanec NR SR (2023-03-14):
Ale nemáte čo skákať do reči, pán Kočiš. Dodržiavajte... (Reakcie z pléna. Prerušenie vystúpenia predsedajúcim.)
Laššáková, Jana, podpredsedníčka NR SR (2015-04-15):
Na vystúpenie poslanca s faktickými poznámkami páni poslanci Hlina, Novotný, Fronc. Môžem vás poprosiť? Hlina, Novotný, Fronc, Bastrnák, Jarjabek, Baláž, Blaha, Uhliarik, Lipšic, Kuffa je desiaty. Ešte je niekto? Desať pánov poslancov. Končím možnosť prihlásiť sa s faktickými poznámkami. Nech sa páči, pán poslanec Hlina.
B. Sániová, poslankyňa: (2008-04-08):
A nielen ako poslankyňa, ale hlavne ako občianka Slovenskej republiky som tento zákon si veľmi podrobne preštudovala a určite ho podporím. Ďakujem pekne.
Richter, Ján, poslanec NR SR (2022-12-07):
Pán predseda, dajte, prosím, hlasovať o návrhu zákona ako o celku. Odporúčanie gestorského výboru nebolo prijaté.
F. Petrák, poslanec: (2002-02-01):
Nakoľko z rozpravy bola požiadavka vyňať na osobitné hlasovanie bod 57, ktorý pôvodne gestorský výbor odporúčal schváliť, ale v rozprave padol lepší návrh poslanca Gyurovszkého, dávam hlasovať o tomto bode ako o prvom. Pán podpredseda, dajte hlasovať.
Blanár, Juraj, podpredseda NR SR (2021-07-02):
Prosím, nech sa páči, zaujmite miesto pre navrhovateľa. Teraz poprosím pani poslankyňu Moniku Kozelovú ako spravodajkyňu za gestorský výbor pre kultúru a médiá, aby predniesla správu k tomuto návrhu, nech sa páči, pani spravodajkyňa.
Hrušovský, Pavol, predseda NR SR (2011-10-18):
Hlasujeme o návrhu prerokovať zákon v druhom čítaní. (Hlasovanie.) 148 prítomných, 78 za, 69 proti, 1 sa zdržal. Návrh sme schválili. Prosím ďalší návrh.
Kamenický, Ladislav, poslanec NR SR (2020-07-24):
Ďakujem pekne. Pán minister, ja viem, že vy rád využívate to, že ľudia týmto témam veľmi nerozumejú, a ja sa to snažím objasňovať aj na svojom Facebooku. Ale vy hovoríte o tom, že všetko myslíte úprimne, a hovoríte o tom, ako idete bojovať proti finančným skupinám. A ja sa vás chcem opýtať, prečo ste odovzdali celé zdravotníctvo Slovenskej republiky, do ktorého prúdi okolo, vyše 5 mld., vo Všeobecnej zdravotnej poisťovni je 3,5 mld. eur a v podstate podľa tých informácií, ktoré máme, tam, kde dosadzujete tých ľudí, tak v podstate Penta ovládla celé zdravotníctvo. Vysvetlite mi, kde je ten váš boj proti Gorilám, proti všetkým tým, ktorí vyždímavali toto, tento štát, a vy hovoríte, že to idete napraviť? A čo robíte? Odovzdáte zdravotníctvo Pente. To je prvá vec. Hovoríte o Kočnerovi. Kočnera sme zavreli my, pán minister. To je prvá vec. A hovoríte o úprimnosti, tak odkážte pánu, pánu premiérovi, že keď je úprimný, tak nech povie, o čom sa bavil s Kočnerom šesť hodín na svojom jednom stretnutí, ktoré priznáva, koľko tých stretnutí bolo, lebo my to dodnes nevieme, a on tvrdí, že si nič nepamätá. On si nepamätá pomaly ani, ani už, svoju diplomovku už vôbec si nepamätá. A podľa toho, čo som videl včera na tej tlačovej konferencii, v podstate stačí sa tu ospravedlniť, stačí povedať, že ja mám, ja mám byt neskolaudovaný, ale bývame v ňom, porušujem zákon, a v podstate je beztrestný. Čiže dnes niekto povie, viete čo, zajtra idem vykradnúť banku, ale ja som vám to oznámil, tak akože nebudem stíhaný, lebo som premiér tejto republiky? A ako to podľa vás má fungovať? Hovoríte o tom, že chcete byť transparentní. A hovorte o semafore. Celý váš semafor nie je červený, je čierny. Tak si ho pozrite. Ten semafor už existuje. Vy ste zvýšili dlh Slovenskej republiky zo 48 % na 62... (Prerušenie vystúpenia časomerom.)
Bugár, Béla, podpredseda NR SR (2017-02-03):
Pani poslankyňa Verešová, môžte reagovať.
Pčolinský, Peter, podpredseda NR SR (2023-03-21):
Vážené pani poslankyne, vážení páni poslanci, otváram piaty rokovací deň 88. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Igor Hus, Igor Matovič, Stanislav Mizík, Róbert Puci a Jozef Šimko. Podľa schváleného programu by sme mali pristúpiť k prvému čítaniu o vládnom návrhu zákona tzv. školský zákon, avšak tento bod podľa informácií, ktoré mám, prepadáva, aby bol priestor na rokovania. Konkrétne s pánom poslancom Gröhlingom, ktorý má procedurálny návrh.
Grendel, Gábor, podpredseda NR SR (2023-05-05):
Pán poslanec Ondrej Dostál.
V. Veteška, podpredseda NR SR: (2007-05-18):
A my budeme pokračovať faktickými poznámkami, pán poslanec Frešo, pán poslanec Hort. Pán poslanec Frešo, nech sa páči.
Bugár, Béla, podpredseda NR SR (2018-06-18):
Pán poslanec Dostál, môžte reagovať.
Laurenčík, Milan, podpredseda NR SR (2021-10-21):
Ďakujem. Prosím, zaujmite miesto pre navrhovateľa. Teraz dávam slovo spoločnému spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Libovi. Nech sa páči.
P. Paška, predseda NR SR: (2010-05-26):
Otváram rozpravu. Mám písomnú prihlášku od pána poslanca Daniela Lipšica, ktorý vystúpi za klub Kresťanskodemokratického hnutia, a potom pán predseda SDKÚ – DS pán poslanec Mikuláš Dzurinda. Nech sa páči, máte slovo.
Dostál, Ondrej, poslanec NR SR (2021-05-11):
Ďakujem, pán podpredseda, dovoľte, aby som uviedol návrh novely zákona o ochrane, podpore a rozvoji verejného zdravia. Návrh predkladá skupina poslancov a jeho cieľom je reagovať na niektoré aplikačné problémy alebo problémy s výkladom, výkladom zákona o ochrane verejného zdravia, najmä v súvislosti s uplatňovaním protipandemických opatrení a v kontexte s minuloročnou novelou. V druhom čítaní reagujeme na, jednak na pripomienky zo strany odboru legislatívy a aproximácie práva, a zároveň aj na stanovisko vlády Slovenskej republiky, do ktorého sa premietlo, premietli postoje ministerstva zdravotníctva a Úradu verejného zdravotníctva a celkovo na pripomienkové konanie. Čiže ten návrh, ak bude akceptovaný pozmeňujúci návrh, s ktorým vystúpi kolega pán poslanec Vetrák, tak dozná určité zmeny, teda z troch, z troch vecí, ktoré pôvodne bolo ambíciou návrhu zákona riešiť, teda ústavne komfortná interpretácia ustanovenia o vylúčení náhrady škody v dôsledku uplatňovania opatrení, problematika výnimiek z opatrení Úradu verejného zdravotníctva a problematika odôvodňovaní vyhlášok, tam nakoniec ostane iba, iba tá prvá, viac, predpokladám, že povie kolega Vetrák, alebo teda povieme si v rozprave. Takže, pán predsedajúci, za mňa všetko.
Laurenčík, Milan, podpredseda NR SR (2022-02-15):
Prosím, prezentujme sa a hlasujme. (Hlasovanie.) Prítomných 124, za 38, proti 24, zdržalo sa 61, nehlasoval 1. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Budeme pokračovať hlasovaním v prvom čítaní o návrhu poslancov Tomáša Tarabu, Štefana Kuffu a Filipa Kuffu na vydanie ústavného zákona, ktorým sa mení a dopĺňa ústava, tlač 866, bod 62 schváleného programu. Spravodajcom je člen navrhnutého gestorského ústavnoprávneho výboru pán poslanec Rastislav Schlosár, prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 866.)
M. Pado, poslanec: (2007-05-17):
Chcem sa v prvom rade poďakovať všetkým tým poslancom koalície, ktorí reagovali na moje upozornenie a na veci, ktoré sú v neprospech občanov tejto krajiny, a pochopili nebezpečenstvo, ktoré z takej nejasnej a vágnej formulácie, ako je v tomto návrhu novely zákona o Policajnom zbore o monitorovaní osôb a motorových vozidiel, hrozí pre všetkých občanov tejto krajiny. Chcem sa zároveň opýtať, či spôsob, ako sa dva dni v koalícii riešil môj pozmeňujúci návrh, podporený aj koaličnými poslancami, je realizácia svojho predsedu vlády a SMER-u, že privítal a prijme racionálne návrhy opozície smerujúce k zlepšeniu podmienok života občanov a k zlepšeniu návrhov vládnej koalície. Rád by som oslovil pána ministra Kaliňáka, ale nie je tu. (Reakcia z pléna.) Ja viem, ja hovorím o Kaliňákovi. Novela zákona o Policajnom zbore, ktorú predložil pán minister Kaliňák, vracala túto krajinu do obdobia tvrdého boľševizmu... (Reakcie z pléna.) Nechajte ma dohovoriť, prosím vás. (Ruch v sále.) Do obdobia tvrdého boľševizmu, násilnej kolektivizácie, vyvlastňovania a znárodňovania, čo je mimochodom asi spoločná črta všetkých nominantov vlády za stranu SMER, a políciu špeciálne do dôb neslávne známeho Beriju a KGB. Či sa vám to páči, alebo nie. (Ruch v sále a potlesk.) Dámy a páni, pozmeňujúci návrh, ktorý pred chvíľou predložil kolega Kovarčík, je víťazstvom zdravého rozumu nad aroganciou, opojením z moci, presvedčením o vlastnej neomylnosti a genialite niektorých členov vládnej koalície. Ďakujem pekne. Dámy a páni, chcem povedať, že klub poslancov za Slovenskú demokratickú a kresťanskú úniu tento pozmeňujúci návrh podporí a v prípade jeho schválenia podporí aj celú novelu zákona. Ďakujem pekne. (Potlesk.)
V. Veteška, podpredseda NR SR: (2008-04-03):
Ďalšia otázka znie: „Čo podniklo vaše ministerstvo, aby v programe rozvoja vidieka bolo pre menšie obce DPH nárokovateľnou položkou pri financovaní projektov z tohto programu?“ Nech sa páči, pani ministerka.
Pellegrini, Peter, predseda NR SR (2024-02-15):
Prosím, prezentujme sa a hlasujme o návrhu prideliť návrh zákona výborom, určení gestorského výboru, ako aj lehoty na jeho prerokovanie. (Hlasovanie.) Prítomných 136 poslancov, za 77, proti 46, zdržali sa 12 poslanci, jeden poslanec nehlasoval. Konštatujem, že sme tento návrh schválili. Teraz poprosím... ďakujem veľmi pekne, pán spravodajca, ... pána poslanca Podmanického, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde, tlač 152, bod 29 schváleného programu. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov , tlač 152.)
Dostál, Ondrej, poslanec NR SR (2024-01-24):
Aj zlodeji, zlodeji pracujú tiež v noci. (Povedané súbežne s predsedajúcim. Reakcie z pléna.) A celých tých dvanásť dní sa tu bavíme o zlodejoch, sa tu bavíme o tom, že ste rozkradli tento štát, a teraz, keď ste boli vyšetrovaní, tak si idete dať amnestiu. A pán poslanec Hlina výborne zhrnul dôvody pre skrátené legislatívne konanie vo svojom vystúpení. V tejto krajine sa nedá uspieť normálne, iba tak, že kradnete. Vy ste spravili z tejto krajiny krajinu, kde sa dá uspieť iba tak, že kradnete, a vy ste to robili vo veľkom, kryli ste sa, mali ste svojho Dušana Kováčika, mali ste svojho Dobroslava Trnku, mali ste svojho Tibora Gašpara. Ovládali ste orgány činné v trestnom konaní a bránili ste tomu, aby vaše zlodejiny boli vyšetrované. A keď začali byť vyšetrované, zača... prestali ste byť beztrestní, tak ste sa rozhodli, že si tú beztrestnosť vrátite a že si ju vrátite tým, že si dáte amnestiu prostredníctvom mafiánskeho balíčka v skrátenom legislatívnom konaní. A neviete sa toho dočkať, trasiete sa po tom, musí to byť v skrátenom legislatívnom konaní. Ani normálny legislatívny proces neviete dodržať. A keď aj hovoríte a vy ste to hovorili, pán predseda Pellegrini, že nebudete obmedzovať rozpravu, tak nočným rokovaním ju obmedzíte. Lebo Fico to chce, a čo Fico chce, to vy splníte. (Potlesk, pískanie a ruch v sále.)
Dobeš, Peter, poslanec NR SR (2020-04-28):
Vážený pán predseda, pán minister, kolegyne, kolegovia, naviažem na pani Pleštinskú. Takisto včera sme mali cez videokonferenciu zastupiteľstvo Žilinského samosprávneho kraja a bolo to vlastne v praxi ukázané to, čo sme tu prijali nedávno. Takýmto spôsobom mohli sme efektívne viesť celé zastupiteľstvo a splniť úlohu ktorá, všetky úlohy, ktoré boli pred nami. Dovoľte poznámku k predrečníkovi, a to v takej forme, že k efektívnej verejnej správe patrí aj transparentné a otvorené vládnutie, ktoré podporuje a posilňuje na všetkých stupňoch riadenia subjektov štátnej správy a samosprávy koncept hodnoty za peniaze. Tento je zameraný na výsledkovo orientované činnosti s dopadom na verejné financie vo všetkých rezortoch. Nutnou podmienkou je investícia do ľudí, plošne vzdelávať a meniť myslenie manažérov, ekonómov, subjektov verejnej správy a samosprávy na výsledkovo orientované riadenie, na prepojenie programových cieľov s produktami v rozpočte a na použitie kontrolných nástrojov, do hospodárenia subjektov verejnej správy zaviesť mieru efektivity, ktorá vyjadruje vzájomný pomer medzi použitými verejnými financiami a dosiahnutými výsledkami, ktorá hľadá najvyššiu hodnotu alebo úžitok pre svojich občanov, teda najlepšie spôsoby získavania a vynakladania verejných zdrojov alebo regulácie správania ľudí a firiem, ďalej obmedziť zdroje verejného plytvania založeného na nevedomosti, nezáujme a pasivite, zavádza účinný systém hľadania najvyššej hodnoty za peniaze vo verejnom sektore a využíva ekonomické nástroje pre efektívne riadenie v oblasti strategického plánovania, finančného manažmentu, manažérskeho účtovníctva, rozpočtov a kalkulácií. A napokon zjednotiť základné informácie o všetkých právnických osobách, ktoré majú IČO, a zavedie rovnaké podmienky transparentnosti kontrolného systému verejnosťou pre všetky právne formy neziskových organizácií. Ďakujem.
Kadúc, Miroslav, poslanec NR SR (2013-06-27):
Ďakujem pekne. Ja tento návrh vítam, aj keď musím povedať, že ja oceňujem ochranu rodiny a som za to, aby, aby rodina bola chránená zo zákona aj, aj z ústavy, aj si vážim vysokú hodnotu inštitútu manželstva. A mne sa hlavne páči, že vy, a to je moja hranica, pokiaľ som schopný a ochotný ísť, že riešite iba manželstvá, ktoré nemajú deti. Za túto hranicu by som za žiadnych okolností nešiel. A hlavne preto si dovolím povedať ešte, že dve také legislatívne chyby alebo nedostatky, ktoré má ten návrh, a to je, že ak už riešite niečo takéto a zasahujete do, do, dá sa povedať, jadra zákona o rodiny, riešte, prosím, aj čl. 1, kde sa hovorí, teda že spoločnosť chráni manželstvo, kde je vlastne vyjadrený základný účel, čiže treba meniť aj toto. A druhú vec, ak som správne porozumel z rozhovoru s predkladateľkou, tak chcete, aby bolo rozvoditeľné akékoľvek manželstvo, kde už nie sú deti. Tak prosím, v tom § 26 nehovorte o tom, že z ktorého manželstva nepochádzajú maloleté deti, pretože z každého manželstvá pochádzajú maloleté deti. Čiže to podľa mňa upravte, že v ktorom nie sú maloleté deti. Aj cez tieto nedostatky a aj cez to všetko, že si manželstvo ctím a považujem ho za veľmi dôležité pre spoločnosť, za tento návrh v tejto podobe, s vyjadrením tohto účelu zahlasujem za.
B. Bugár, podpredseda NR SR: (2004-05-13):
(Hlasovanie.) Prítomných je 135 poslancov, za návrh 133, proti 1, nehlasoval 1. Konštatujem, že sme v treťom čítaní . Pýtam sa, či sa hlási niekto do rozpravy v rámci tretieho čítania, ktorú práve otváram. Pani poslankyňa Dubovská, predpokladám, že nie. Takže vyhlasujem rozpravu za skončenú. Nech sa páči, môžeme pristúpiť k záverečnému hlasovaniu. L. Ladányi, poslanec: Hlasujeme o schválení zákona ako celku v znení schválených pozmeňujúcich návrhov. Gestorský výbor odporúča schváliť.
P. Hrušovský, predseda NR SR: (2003-11-05):
(Hlasovanie.) 132 prítomných, 61 za, 4 proti, 63 sa zdržalo, 4 nehlasovali. Návrh sme neschválili. Hlasujeme o podanom návrhu pod poradovým číslom...
Ďuriš Nicholsonová, Lucia, podpredsedníčka NR SR (2019-05-21):
Teraz máte možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Prihlásil sa pán poslanec Baránik a pani poslankyňa Žitňanská. Pán poslanec Baránik, nech sa páči, máte slovo.
Bugár, Béla, podpredseda NR SR (2018-12-03):
Teraz otváram možnosť sa prihlásiť ústne do rozpravy. Dvaja, končím možnosť sa prihlásiť. Pán poslanec Dostál.
Ďuriš Nicholsonová, Lucia, podpredsedníčka NR SR (2018-12-03):
S faktickou pán poslanec Kvorka.
Š. Kužma, poslanec: (2009-05-20):
Žiaľ, okrem hospodárskeho modelu pridalo sa aj klamanie obyvateľov. Iste si všetci pamätáte, že bývalý predseda vlády Maďarska Gyurcsány povedal, priznal, že klamali ľudí a prikrášľovali výsledky. Minulý týždeň predseda vlády Fico priznal to isté. Naša vláda hovorí o 2-percentnom prepade hospodárstva a predseda vlády minulý týždeň priznal, že on vedel, že bude okolo 7 %. Čiže on mal úplne iné čísla a iné oveľa lepšie, krajšie oficiálne hovorili. Čiže Robert Fico sa vybral Gyurcsányovou cestou, a keď sa včas nespamätá a z tejto cesty nezíde, tak môžeme skončiť tak, ako skončilo Maďarsko. (Potlesk.)
Blanár, Juraj, podpredseda NR SR (2021-06-23):
Ďakujem, pani spravodajkyňa. Otváram všeobecnú rozpravu k tomuto bodu programu. Písomnú prihlášku som neobdržal, takže dávam možnosť prihlásiť sa ústne do rozpravy. Konštatujem, že nikto sa nehlási. Ako jediná vystúpi v rozprave pani navrhovateľka, pani poslankyňa Šebová. Nech sa páči, máte slovo.
Blanár, Juraj, podpredseda NR SR (2022-09-20):
Pán poslanec, už vás nebude počuť tak či tak v zázname. Vyhlasujem všeobecnú rozpravu v prvom čítaní o tomto návrhu zákona za uzavretú. Chcem sa spýtať pána ministra, či má záujem o záverečné slovo. Áno. Nech sa páči.
Kaník, Ľudovít, poslanec NR SR (2012-12-05):
Ďakujem kolegovi Novotnému za takéto podrobné zdôvodnenie. A myslím, že zdravotníctvo je naozaj vďačná téma na to, ako hľadať, aby systém fungoval lepšie a aby sme v ňom míňali menej peňazí. A nedá mi, aj keď to nie je úplne pri tomto zákone, ale so zdravotníctvom to vždy súvisí, aby som nespomenul tú nezmyslenú snahu o odkúpenie zdravotných poisťovní, ktoré bude stáť nemalé prostriedky všetkých daňových poplatníkov, a zároveň to zdôvodňovanie, aby sme zabránili tomu, aby sa zisk odčerpával zo zdravotníctva. A ja sa už dlhšie zamýšľam nad tým, prečo vôbec zdravotné poisťovne fungujú, tak ako fungujú. Prečo v tom nespravíte zmenu, pani ministerka, prečo nie je možné, aby zdravotné poisťovne fungovali z hľadiska financovania ich činnosti podobne ako dôchodkové správcovské spoločnosti, že jednoducho majú určený správny fond, a bodka, a skončia sa debaty o odčerpávaní ziskov, skončí sa problém s ústavnosťou tohto kroku? Mne je veľkou záhadou, prečo sa doteraz takáto jednoduchá zmena neurobila, prečo sa škriabeme okolo ucha, prečo systém riešime úplne komplikovane a nefunkčne. A toto je vlastne len zdôvodnenie toho, aby sa urobil jeden veľký kšeft okolo predraženého nákupu zdravotných poisťovní. Takže by som bol veľmi rád, keby mi niekto odborne a rozumne zdôvodnil, prečo sa nespraví jednoduchá úprava, fungujú tak všetky dôchodkové správcovské spoločnosti, Sociálna poisťovňa, všetky poisťovne, majú správny fond, a bodka. Prečo to tak nemôžu mať aj zdravotné poisťovne?
Pellegrini, Peter, predseda NR SR (2015-11-13):
Ďakujem pekne. Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú. Pán navrhovateľ sa nechce vyjadriť. Pán spravodajca sa nechce vyjadriť. Prerušujem rokovanie o tomto bode programu. Zároveň sme vyčerpali všetky body, ktorých predkladateľom na tejto schôdzi mal byť pán minister Tomáš Borec, preto prerušujem schôdze až do stredy 9.00 hod., kedy začneme v zmysle nášho schváleného programu rokovať o návrhu štátneho rozpočtu na roky 2016 až 2018. Pripomínam, že v stredu o 11. hod. budeme hlasovať o všetkých prerokovaných bodoch. A zároveň pripomínam kolegom poslancom a poslankyniam, že 17. novembra o 10. hod. otvoríme vo foyeri Národnej rady výstavu originálnych transparentov, ktoré sa používali počas Nežnej revolúcie. Ste srdečne vítaní. Prajem vám pekný víkend. (Prerušenie rokovania o 15.16 hodine.)
Szőllős, Ján, poslanec NR SR (2023-01-24):
Ďakujem, že ste odborne diagnostikovali moju schizofréniu, tak to nie je. Ja myslím, že som v príspevku veľmi jasne povedal dôvody, prečo považujem tento systém za nie optimálny a prečo ale napriek tomu myslím, že je dôležité zaviesť do ústavy, aby sa vôbec volebný systém menil 90 hlasmi. To, že je teraz takýto, aký je, je fakt a uviedol som, prečo sa mi niektoré veci na ňom nepáčia, ale uviedol som aj to, že proste je tu to nebezpečenstvo, a zdôraznil som, že ja využívam každú príležitosť. Ak si vezmete moje vystúpenie k programovému vyhláseniu vlády, nevystupujem často, ale väčšinou, keď vystupujem, zdôrazňujem, administratívny systém zdedený po Mečiarovi je zlý a musí byť zmenený. Tak ako Cato zdôrazňoval, Kartágo musí byť zničené, tak to aj ja zdôrazňujem, administratívny systém je koreňom mnohého zla, tie umelé kraje a ešte nezmyselnejšie okresy sú koreňom mnohého zla na Slovensku. Ak to nezmeníme, tak stále sa s tým trápime a to súvisí práve aj s voľbami, preto to opakujem, nie je to žiadna schizofrénia, len pridávam ďalší aspekt toho, prečo je dôležité vlastne rozhodovať o týchto veciach. A mne to pripadá úplne logické, že som povedal, aké sú slabiny, ale zároveň vyjadril práve nebezpečenstvo plynúce z týchto slabín, a preto budem hlasovať za to, aby to bolo zakotvené, tento existujúci systém, do ústavy, a môže to byť zmenené, keď sa nájde 90 hlasov.
Glváč, Martin, podpredseda NR SR (2018-03-13):
Pani poslankyňa, poprosím vás, pán minister nevykrikoval.
M. Fronc, poslanec: (2009-10-30):
A ak si tieto dve veci porovnáte a budete spravodlivý, musíte uznať, že jednoducho minulá vláda hospodárila mimoriadne zodpovedne, že preberala krajinu po veľmi ťažkom stave a odovzdávala ju v dobrom. A ja vám zase uznám, že nie všetko, čo sa teraz deje, že môžete za to vy, ako v tomto smere hovorím o vašej vláde, že istým spôsobom, áno, sťažilo vám situáciu aj to, čo sa deje vo svete, a aká je kríza. Ďakujem.
Kočiš, Eduard, poslanec NR SR (2021-12-03):
Ďakujem pekne za slovo, pán predsedajúci. Pán kolega Tomáš, to, že vláda Slovenskej republiky, ktorú tuná zastupuje minister financií, ide nejakým zázračným alebo závratným spôsobom obviniť z možnej nepodpory tohto zákona nezodpovednú opozíciu, ako sme tuná boli všetci nazvaní, tak tiež musím poznamenať, že poslanci za hnutie REBULIKA sa od úplného začiatku správajú ako veľmi zodpovedná opozícia. V žiadnom prípade sme nikdy nevyjadrili nepodporu každému rozumnému a zdravému návrhu zákona, ale tento návrh zákona, ktorý tuná predkladá ministerstvo financií v skrátenom legislatívnom konaní, nemôžme považovať za zdravý návrh zákona. Je to iba bohapusté, prachprosté kupčenie a kupovanie si tých najslabších, najzraniteľnejších, tým myslím dôchodcov, a nielen tých dôchodcov, ktorí sú už poočkovaní, zaočkovaní alebo nejakým spôsobom podľahli tejto propagande, ale táto vláda ide vytvárať tlak aj na tú skupinu dôchodcov, ktorá ešte tejto propagande nepodľahla. Ale táto propaganda bola vyšperkovaná skoro k úplnej dokonalosti, pretože, vážení dôchodcovia, vážené dôchodkyne, ak nám pomôžete, to znamená, dáte sa zaočkovať, pretože ste rizikovou skupinou, vláda vám veľkoryso ponúka 500-eurový bonus za to, že sa správate zodpovedne. A potom v tej istej debate predseda Národnej rady veľkoryso obhajuje ešte aj 100-eurový poukaz na energie a bude tvrdiť a obhajovať ministra financií, že ak tento návrh zákona neprejde, za všetko bude zodpovedná opozícia. Ale, vážené kolegyne, vážení kolegovia, opozícia nevládne, vládne vládna koalícia. Pokiaľ si vy neupracete vo vlastnom dome, budete tam mať navždy špinu!
Grendel, Gábor, poslanec NR SR (2023-12-18):
Ďakujem pekne za slovo, pán predsedajúci. No, zdá sa, že koalícia stráca trochu trpezlivosť s tým, akej kritike podrobujeme novelu kompetenčného zákona, preto je užitočné pripomenúť, že nielen opozícia kritizuje zámery vládnej koalície politicky ovládnuť niektoré nezávislé inštitúcie. List premiérovi Ficovi a predsedovi parlamentu Pellegrinimu poslala aj výkonná podpredsedníčka Európskej komisie Margrethe Vestager, a to konkrétne pre pozmeňujúci návrh poslanca Romana Michelka, ktorý chcel zmeniť menovanie a odvolávanie predsedu protimonopolného úradu a to tak, aby ho už nemenovala a neodvolávala prezidentka alebo v budúcnosti prezident republiky na návrh vlády, ale už iba vláda. Prečo to naráža na odpor Európskej komisie? Je tomu tak preto, lebo aktuálne platný zákon o ochrane hospodárskej súťaže vo veľkej miere predstavuje transpozíciu smernice Európskeho parlamentu a Rady o posilnení právomoci orgánov na ochranu hospodárskej súťaže v členských štátoch na účely účinnejšieho presadzovania práva a o zabezpečení riadneho fungovania vnútorného trhu. Takže pozmeňujúci návrh pána poslanca Michelka je priamo v rozpore so znením tejto smernice. Európska komisia preto túto zmenu považuje za oslabenie nezávislosti protimonopolného úradu. No. Keďže koalícia analogickým spôsobom mení menovanie a odvolávanie aj iných šéfov úradov, teda predsedov štatistického úradu a Úradu pre dohľad nad zdravotnou starostlivosťou, analogicky môžeme skonštatovať, že táto novela kompetenčného zákona ide proti princípom nezávislých kontrolných orgánov členských štátov Európskej únie. Princíp je ten istý, hoci podpredsedníčka Komisia komentuje len prípad protimonopolného úra... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-03-22):
Na vystúpenie pani poslankyne Jurinovej registrujem jednu faktickú poznámku. Končím možnosť prihlásiť sa s faktickou poznámkou. Pani poslankyňa Remišová, nech sa páči.
Laššáková, Jana, podpredsedníčka NR SR (2014-09-11):
Panie poslankyne, páni poslanci, pýtam sa, či každý poslanec využil svoje volebné právo, hlasovacie právo. Ak áno, vyhlasujem tajné hlasovanie za skončené a poprosím skrutátorov, aby sa ujali spočítavania hlasov a vyhlasujem krátku 10-minútovú prestávku. (Prestávka.) (Po prestávke.)
M. Číž, podpredseda NR SR: (2008-02-05):
Teraz v rozprave ako posledný vystúpi pán poslanec Mečiar z riadne prihlásených.
J. Liška, poslanec: (2003-06-18):
Z. Martináková, podpredsedníčka NR SR: Prosím, dámy a páni poslanci, prezentujme sa a hlasujme. (Hlasovanie.) Prítomných 117 poslancov, za návrh hlasovalo 32, proti 70, zdržalo sa 15 poslancov. Konštatujem, že sme tento návrh neschválili.
Pellegrini, Peter, predseda NR SR (2015-10-06):
Ďakujem pekne. Vyhlasujem všeobecnú rozpravu za skončenú. Pýtam sa, asi pán navrhovateľ nezaujme záverečné slovo. Vy, pán spravodajca? Nechce sa vyjadriť. Prerušujem rokovanie o tomto bode. Dávam teraz slovo pánovi poslancovi Hlinovi, aby v prvom čítaní uviedol návrh poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov (tlač 1779). Ešte predtým, ako pán poslanec predloží svoj návrh zákona, dávam vám len do pozornosti, že na prerokovanie máme ešte asi dvanásť poslaneckých návrhov. Pripomínam, že ak by sme vedeli narábať s časom rozumne, zajtra pred vystúpením pána prezidenta by sme mohli mať všetko prerokované a vystúpením pána prezidenta by sme mohli schôdzu skončiť a potom pokračovať v ďalšej. Samozrejme, ak nie, tak potom budeme musieť skončiť schôdzu až po prerokovaní zákona o zvyšovaní platov lekárskych pracovníkov a budeme sa musieť vrátiť. Čiže len do pozornosti, každý aby narábal s časom, ako uzná za vhodné. A nebolo to myslené, pán poslanec, absolútne osobne, len som to chcel tak do pléna povedať. Nech sa páči, pán poslanec, máte slovo.
Matovič, Igor, poslanec NR SR (2014-11-10):
Ja popri tej diskusii som si tu prečítal dnes jeden blok Richarda Sulíka, a keďže to je náš kolega, tak dovoľte, aby som tlmočil možno informácie, ktoré poskytol. Možno... (Reakcie z pléna.) Možno poznáte také, alebo tak kolegovi Lipšicovi to chcem ako doplniť do arzenálu indícií, teda nazvime to tak. Jako ja nie som právnik, ale hovorí sa, že keď neni dôkaz, tak súd dostatočné množstvo indícií považuje de facto ako dôkaz. Tak dodám mu ďalšiu indíciu prepojenia firmy Medical Group so stranou SMER. Všetci poznáte, alebo možno poznáte, po Slovensku do novín záhadne začal, po celom Slovensku chodiť, sa to volá, že Naše novinky. V tom biznise som podnikal aktívne 15 rokov a viem, aké sú to náklady, čo to stojí. Zrazu tu niekto láduje do schránok vyše milióna výtlačkov v 78 mutáciách, či 79, do každého jedného okresu. Záhadne v týchto novinách je inzercia iba strany SMER alebo samé celostranové rozhovory, napríklad v Trnave sme mali možno pätnásťkrát za sebou celé strany, dvojstrany, titulná strana s pani Zmajkovičovou, jako teda buduje krajšiu Trnavu, a strany TIP. Čiže dve strany iba politické a v podstate nič iné. Čiže evidentne viem, jak ten biznis funguje, nemá to z čoho žiť, čiže príjem tieto noviny majú iba z týchto dvoch politických strán. O strane TIP sa hovorí dlhodobo, že to je v ľavici pravicová bokovka SMER-u, že ste si vymysleli ľavicu, či teda liberálnu stranu, aby ste potopili SaS-ku. Môžte kričať, koľko chcete, že nie, jednoducho je to tak. Lebo keď to v takýchto novinách je, veľmi rád by som videl tie faktúry za tú inzerciu. Ale čo chcem povedať. Generálna riaditeľka firmy Medical Group má sestru a tá sestra kandiduje v týchto komunálnych – za koho? Za stranu TIP. Ďalšia indícia.
Hrnčiar, Andrej, podpredseda NR SR (2016-12-01):
Pani poslankyňa Pčolinská.
K. Sárközy, poslankyňa: (2004-03-04):
Samozrejme, pripájam sa k tým, ktorí povedali, že podporia tento návrh zákona, pretože nejde absolútne o navýšenie, tie peniaze sme v rozpočte odsúhlasili. Ide len o to, aby boli rozdelené spravodlivo. Ďakujem pekne.
Jasaň, Viliam, poslanec NR SR (2015-05-13):
Hlasujeme o deviatom bode zo spoločnej správy.
Pleštinská, Zita, poslankyňa NR SR (2021-03-31):
Vážený pán predsedajúci, vážené panie poslankyne, vážení páni poslanci, v rozprave vystúpili traja poslanci – Tomáš Lehotský, Zita Pleštinská a Milan Vetrák. Poslanec Tomáš Lehotský podal jeden pozmeňujúci a doplňujúci návrh poslancov Národnej rady Slovenskej republiky Tomáša Lehotského, Zity Pleštinskej, Anny Zemanovej a Igora Kašpera. Poslanec Milan Vetrák podal jeden pozmeňujúci a doplňujúci návrh. Pán predsedajúci, keďže boli pozmeňujúce a doplňujúce návrhy podané dnes, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Sulík, Richard, predseda NR SR (2011-09-13):
Prosím, hlasujme teraz o pozmeňovacom návrhu pána poslanca Novotného. (Hlasovanie.) Prítomných 149 poslancov, hlasovalo 85 za, 3 proti, 61 sa zdržalo. Tento pozmeňovací návrh sme schválili.
P. Paška, predseda NR SR: (2006-10-18):
Budeme pokračovať prvým čítaním o návrhu poslancov Národnej rady Slovenskej republiky Jozefa Valockého a Jána  Zvonára na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Návrh máte ako tlač č. 90. Rozhodnutie o pridelení na prerokovanie výborom je pod číslom 81. Nech sa páči, pán poslanec Valocký.
Bugár, Béla, podpredseda NR SR (2016-10-27):
... päť minút na, vyhradených na odpoveď uplynulo. Chcem sa opýtať, nech sa páči, pán poslanec Beblavý, môžete mať doplňujúcu otázku.
Blaha, Ľuboš, podpredseda NR SR (2024-02-06):
Na vaše vystúpenie, pani poslankyňa, evidujem štyri faktické poznámky. Ako prvý bude reagovať pán poslanec Branislav Vančo. Nech sa páči.
Pellegrini, Peter, podpredseda NR SR (2020-04-02):
Poprosím ešte o kľud v rokovacej sále, pán poslanec neskončil, tak buďte k nemu úctivý.
Laššáková, Jana, podpredsedníčka NR SR (2015-07-03):
Ďakujem pekne, pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky: za klub KDH vystúpi pán poslanec Pavol Zajac, ďalej písomne prihlásení do rozpravy sú Jozef Mikloško, Daniel Lipšic, Ľubomír Galko, Viliam Novotný a Alojz Hlina. Nech sa páči, pán poslanec Zajac, máte slovo. Pán poslanec vystúpi za klub KDH.
Mazurek, Milan, poslanec NR SR (2018-11-28):
Ďakujem za pochvaly od mojich kolegov. A čo sa týka pani Vaľovej, síce váš príspevok vôbec nesúvisel s témou globálneho kompaktu ani môjho vystúpenia, ale označili ste ma za klamára, tu potom za farizeja a neviem čo všetko. Vy sa sťažujete na to, že sme robili protest pred voľbami, tesne predtým, asi tú volebnú porážku nesiete veľmi ťažko, to je očividne na vás vidieť, neviem, dávajte pozor, aby nedošlo k nejakému nervovému zrúteniu. Poviem vám, mne je úprimne jedno, či vy budete ďalej v Humennom vládnuť, alebo nebudete, mne je úplne jedno, či SMER stratí nejakú pozíciu, ja nevidím jediný dôvod, prečo by naša strana mala nejakým spôsobom obhajovať záujmy SMER-u, alebo dokonca prečo by naša strana mala vo svojom rozhodovaní prihliadať na nejakého primátora SMER-u alebo kohokoľvek podobného. To znamená, je mi to v podstate úplne jedno. Ale čo je dôležité a čo je fakt, boli ste to vy, kto klamal, klamali, pretože vy ste chceli upokojiť všetkých občanov Humenného, aby neprišli na ten zvolaný protest, tým, že ste, ste natočili niekoľko videí, vystúpili ste v Slobodnom vysielači s tým, že vy máte informáciu od pána Pellegriniho, že tých 250 imigrantov do Humenného nepríde, že neprídu, a už teraz sa oficiálne vie, tak ako som tvrdil na proteste, že tam budú. Že tam budú! Nie, že sú tam, že tam budú. To znamená, už je to oficiálne. Vy ste klamali všetkým do tváre len preto, že ste vedeli, že idú voľby a že vás to môže ohroziť, keď bude sa vedieť, že tí imigranti, povedzme, budúcu jar tam prídu, a teraz už sa vie, že tí imigranti do toho Humenného prídu, že ste klamali a že ste všetkým kecali a chceli ste len zabezpečiť to, aby tam tí Humenčania na ten protest neprišli, ale napriek tomu tam prišli ľudia. A ja som im povedal presne toto, neverte sľubom ľudí, ktorí nemajú ďaleko od klamstva! A čo je dôležité, my sme vás nemenovali ani jeden jedinýkrát. Nám to bolo úplne ukradnuté. A najdôležitejšie, rozprával som sa s policajtmi, ktorí tam mali zásah. Čo sa týka vás, vy by ste nemohli nariadiť rozpustenie, ale iba okresný riaditeľ Policajného zboru, štátnej polície, a čo som hovoril s policajtmi, oni boli šťastní, že sme tam.
Blanár, Juraj, podpredseda NR SR (2022-03-23):
Vážené panie poslankyne, páni poslanci, prerušujem rozpravu o tomto bode. Ostávajú dvaja poslanci prihlásení do rozpravy. Budeme pokračovať zajtra a uzatváram aj dnešný rokovací deň. Ďakujem vám všetkým za spoluprácu a prajem vám pekný večer. (Prerušenie rokovania o 19.04 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, člen vlády SR, predstavitelia iných štátnych orgánov) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 72
Marosz, Ján, poslanec NR SR (2019-06-26):
Ďakujem. Prosím, pán podpredseda, aby ste dali hlasovať, že Národná rada prerokuje návrh zákona v druhom čítaní.
Pročko, Jozef, poslanec NR SR (2024-05-10):
Viete, ja si pamätám, pán Michelko, tú éru, keď novinári, ktorí vraj sedeli na 23. poschodí, robili odporné, nechutné svinstvá. Kapusta, Pogáčová, Fašírka, vtedy aj pán Jarjabek bol členom HZDS a vyhovovalo mu to, čo robili. Pravdová napríklad, tá trčala, no to bolo niečo neskutočné, ja si to obdobie pamätám, pretože sa ma to dotýkalo výsostne, to, čo robili, to, čo robili Mečiarovi nochsledi vtedy, bolo nechutné a vy chcete presne toto isté. Chcete presne, aby takí ľudia, ako boli HZDS, ako bol vtedy Jarjabek, a vyhovovalo im tá televízia, tak takíto ľudia vtedy robili relácie, ktoré nemali s objektivitou nič spoločné. To bolo niečo nechutné, ako to tam Mečiar valcoval. A ja som tam bol vtedy, ja si to veľmi dobre pamätám, veľmi dobre si pamätám, ako tam chodili házedéesáci, ako aj pán Jarjabek, po chodbách, ako sa tvárili v tom čase, akí boli veľkí králi, veď oni vlastnili televíziu, oni vlastnili STV-čko, oni si mohli robiť, čo chceli. A Kapusta a ďalší im išli po ruke. A teraz, teraz ste to presne predviedli. Vy ste vôbec neobhajovali prácu pani ministerky, nemali ste čo obhajovať, ale vy ste presne rozprávali, ako chcete opäť ako Mečiar ovládnuť Slovenskú televíziu, RTVS. To bolo výborné, Michelko, vy ste to krásne ukázali, áno, a presne ste použili ačohentizmus, whataboutizmus, povedali ste, ako vtedy chudákov novinárov ste vyhodili. Nikto nevyhodil nikoho. To boli nechutní mečiarovskí nochsledi a keď si pozriete v archíve tie televízne relácie, tak vám musí byť z toho plytko. Musíte zvracať z tých novinárov, ktorí trčali Mečiarovi naozaj zo všadiaľ. Takže toto vy chcete, Michelko, vy nechcete verejnú RTVS, vy nechcete verejnú prácu. Vy chcete, aby takí ako Kapusta sa vrátili a Danko mohol chodiť po chodbách... (Prerušenie vystúpenia časomerom.)
Laurenčík, Milan, podpredseda NR SR (2021-07-02):
Poslednú faktickú poznámku má pán poslanec Peter Kremský, nech sa páči.
Pellegrini, Peter, predseda NR SR (2015-04-16):
S faktickými poznámkami na vaše vystúpenie štyria páni poslanci, posledným je pán poslanec Bobík, ako prvý pán poslanec Přidal. Nech sa páči.
Bugár, Béla, podpredseda NR SR (2019-09-24):
Vyhlasujem rozpravu za skončenú a prerušujem rokovanie o tomto bode programu. Ďakujem pekne aj predkladateľovi, aj spravodajcovi. Pristúpime k prvému čítaniu o návrhu poslancov Mariana Kotlebu, Jána Kecskésa, Rastislava Schlosára, Stanislava Drobného na vydanie zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve (tlač 1577). Dávam teraz slovo pánovi poslancovi Kecskésovi, aby návrh zákona uviedol. Nech sa páči. [Rokovanie o návrhu poslancov Národnej rady Slovenskej republiky Mariana Kotlebu, Jána Kecskésa, Rastislava Schlosára a Stanislava Drobného na vydanie zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov , tlač 1577.]
Laššáková, Jana, podpredsedníčka NR SR (2015-05-20):
Pán podpredseda vlády, poprosím vás, budeme pokračovať. Zaujmite miesto určené pre navrhovateľov. Pán poslanec Kollár, nech sa páči, môžete pokračovať ďalej v rozprave. Páni poslanci, poprosím vás, aby ste nevyrušovali. Pán poslanec, nech sa páči, už je tu aj ticho, takže môžete pokračovať. (Pokračovanie v rokovaní o správe o stave implementácie štrukturálnych fondov a Kohézneho fondu v programovom období 2007 – 2013 , tlač 1553.)
Pčolinský, Peter, podpredseda NR SR (2023-02-16):
Pán poslanec Viskupič.
B. Bugár, poslanec: (2006-08-02):
A pár citátov, aby som nehovoril len tak. V roku 2002 na otázku redaktora Sme, či pán Fico je za to, aby ľudia s vyššími príjmami mali vyššiu sadzbu príjmovej dane, odpovedá, že keďže je za rovnú daň, tak nie. (Potlesk.) Zase 2. júna hovorí, že sú jediná strana, ktorá bez zaváhania oznamuje, že zruší rovnú daň. Takúto zmenu názorov ale môžem oveľa teda vo väčšom počte citovať. Stačí, keď si spomeniete napr. na stiahnutie vojakov z Iraku, pred voľbami sa hovorilo o okamžitom stiahnutí, teraz, chvalabohu, len o postupnom stiahnutí. Alebo oveľa horšia vec je, ktorá má teda aj určité finančné dopady. A to je zavedenie eura. Hneď tesne po voľbách 20. 6. pán Fico hovoril, že my rešpektujeme stratégiu vstúpiť do európskej menovej únie 1. júna 2009, pokiaľ sa však ukáže, že tento vstup nie je výhodný, tak budeme hľadať iné riešenia. V pondelok po tlačovke vlády už hovoril o bezpodmienečnom splnení kritérií vstupu. Takže ja by som nehovoril o šikovnosti, ale o nezodpovednosti.
Ďuriš Nicholsonová, Lucia, podpredsedníčka NR SR (2018-06-19):
Šesť faktických poznámok na vaše vystúpenie. Končím možnosť prihlásiť sa. Pán poslanec Beblavý.
Laššáková, Jana, podpredsedníčka NR SR (2014-02-06):
Fakt je ten, že je prerušený, dobre. Pán poslanec Jarjabek.
P. Paška, predseda NR SR: (2009-12-01):
Dámy a páni, budeme pokračovať v rokovaní hlasovaním o prerokovaných bodoch programu. Poprosím teraz pani poslankyňu Janu Laššákovú, aby uviedla hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon. Je to tlač 1301. Pani poslankyňa, máte slovo.
B. Bugár, podpredseda NR SR: (2004-05-13):
M. Vajda, poslanec: Na základe odporúčania gestorského výboru mám odporúčanie, aby sme pokračovali v treťom čítaní.
Zelník, Štefan, poslanec NR SR (2018-05-16):
Ďakujem veľmi pekne. Ja len chcem reagovať na pani... (Prerušenie vystúpenia predsedajúcim.)
Beblavý, Miroslav, poslanec NR SR (2013-03-14):
Okej, takže po hlasovaní budem pokračovať? (Hlasy z pléna.)
Laššáková, Jana, podpredsedníčka NR SR (2015-04-16):
Pán poslanec, nech sa páči, pokračujeme ďalej v rozprave. Pán poslanec, nech sa páči, pokračujte v rozprave. (Reakcie z pléna.) Nevykrikujte, pán poslanec. Pán poslanec, začali ste v rozprave vystupovať, nech sa páči, pokračujme. (Reakcie z pléna.) Pán poslanec, budete mať, keď skončí pán poslanec svoje vystúpenie, môžete dávať procedurálne návrhy. Nech sa páči, pán poslanec.